Bazuar në nenin 2 paragrafin 1 të Ligjit mbi taksen lokale komunale (“Fleta Zyrtare e Malit të Zi”, numër 18/19), nenin 28 paragrafin 1 pikën 2 dhe nenin 38 paragrafin 1 pikën 2 dhe 8 të Ligjit për Vetëqeverisjen Lokale (“Fleta Zyrtare e Malit të Zi”, nr. 2/18, 34/19, 38/20, 50/22 dhe 84/22) dhe nenit 53 paragrafit 1 pikës 2 dhe 8 të Statutit të Komunës së Tuzit (“Fleta Zyrtare e Malit të Zi – dispozitat komunale”, nr. 24/19, 5/20, 51/22 dhe 55/22), pas marrjes së pëlqimit të Qeveria e Malit të Zi numër\_\_\_\_\_\_\_ e \_\_\_\_, Kuvendi i Komunës së Tuzit, në seancën e mbajtur më \_\_\_\_\_\_.2024., sjell

**VENDIM**

**Mbi taksat lokale komunale të Komunës së Tuzit**

**Lënda**

**Neni 1**

**Ky vendim rregullon, vendos dhe përcakton taksat lokale komunale në Komunën e Tuzit (në tekstin e mëtejmë: taksat lokale komunale).**

**Përdorimi i gjuhës në raport me gjinitë**

**Neni 2**

**Termat e përdorur në këtë vendim për personat fizikë në gjininë mashkullore nënkuptojnë të njëjtat terma në gjininë femërore.**

**Pagesa e taksës lokale komunale**

**Neni 3**

**Pagesa e taksës lokale komunale bëhet në llogarinë e pagesës së Komunës së Tuzit, në përputhje me rregulloren që rregullon pagesën e të hyrave publike.**

**Përcaktimi i detyrimit tatimor**

**Neni 4**

Taksat komunale në sipërfaqet publike aplikohen për përdorimin e:

1) hapësirave në sipërfaqet publike, me përjashtim të instalimit të linjave nëntokësore dhe ajrore dhe shtyllave të antenave që përdoren për ofrimin e shërbimeve të komunikimit elektronik, duke përfshirë pajisjet dhe mjetet e tjera shoqëruese që janë ndërtuar ose mbi ndërtuar dhe që mundësojnë funksionimin e tyre dhe përdorimin e plotë (kabineti prizë, kabinete të jashtme, boshte, shtylla, armatura, sisteme antenash), nënstacione, kabinete dhe shtylla elektrike, shitje gazetash, librash dhe botimeve të tjera, prodhime të zejeve të vjetra dhe artistike dhe zejtarisë shtëpiake;

2) panelet dhe tabelat reklamuese jashtë objekteve afariste, si dhe në objektet dhe hapësirat publike që i përkasin komunës, përveç rrugëve kryesore dhe rajonale, dhe

3) hapësirë ​​për parkim të mjeteve motorike dhe karrocave, motoçikletave dhe biçikletave, në zona të rregulluara dhe të shënuara.

**Sipërfaqja publike**

**Neni 5**

Taksat lokale komunale aplikohen për përdorimin e hapësirave publike që janë në dispozicion të të gjithë përdoruesve në kushte të barabarta (rrugë, sheshe, kalim publike, shkallë publike, ura, nënkalime, mbikalime, vende parkimi, trotuare, vendqëndrime të transportit publik, tregje, parqe, lëndina, zona për rekreacion).

**Tatimpaguesi komunal**

**Neni 6**

Tatimpaguesi komunal është shfrytëzuesi i të drejtave, sendeve ose shërbimeve për shfrytëzimin e të cilave është paraparë pagesa e taksës komunale.

**Krijimi i detyrimit tatimor**

**Neni 7**

Detyrimi tatimor fillon në ditën e fillimit të shfrytëzimit të të drejtave, sendeve dhe shërbimeve për të cilat është paraparë pagesa e tatimit komunal dhe paguhet në mënyrën e përcaktuar me vendimin për përcaktimin e detyrimit tatimor.

Tarifa për taksa lokale komunale

**Neni 8**

Masa, mënyra dhe kushtet e pagesës së taksës komunale nga neni 4 i këtij vendimi përcaktohen nga Tarifa për taksat lokale komunale, e cila është pjesë përbërëse e vendimit (në tekstin e mëtejmë: Tarifa Tatimore)

**Mënyra e përcaktimit të detyrimit tatimor**

**Neni 9**

Masa e taksës lokale komunale nga neni 4 i këtij vendimi përcaktohet në varësi të sipërfaqes së shfrytëzueshme, kohës së përdorimit dhe zonës në të cilën ofrohen objektet, artikujt apo shërbimet.

**Kryerja e detyrave të përcaktimit, mbledhjes dhe kontrollit të taksës lokale komunale vendore**

**Neni 10**

Përcaktimi, pagesa dhe kontrolli i taksave lokale komunale kryhet nga organi i administratës lokale të Komunës së Tuzit, përgjegjës për çështjet e të hyrave publike lokale.

**Ekzekutimi i detyrimit tatimor**

**Neni 11**

Detyrimi tatimor për taksat lokale komunale që ka filluar para datës së hyrjes në fuqi të këtij vendimi paguhet në përputhje me Vendimin për taksat lokale komunale (“Fleta Zyrtare e Malit të Zi – Dispozitat komunale”, numër 46/19).

**Përfundimi i vlefshmërisë**

**Neni 12**

Në ditës e hyrjes në fuqi të këtij vendimi pushon së vlejturi vendimi mbi taksat lokale komunale (“Fleta Zyrtare e Malit të Zi - Dispozitat komunale”, numër 46/19).

**Hyrja në fuqi**

**Neni 13**

Ky vendim hyn në fuqi në ditën e tetë nga dita e publikimit "Fletën Zyrtare të Malit të Zi – Dispozitat Komunale".

**Numër\_\_\_\_\_\_\_\_\_**

**Tuz, \_\_\_\_\_\_.2024**

**Kuvendi i Komunës së Tuzit**

**Kryetari,**

**Fadil Kajoshaj,**

**TARIFA TATIMORE PËR TAKSËN LOKALE KOMUNALE**

Të gjitha shumat monetare janë të paraqitura në euro (€).

**Numri i tarifës 1**

I. Për shfrytëzimin e hapësirës në sipërfaqe publike për vendosjen e objekteve të përkohshme, për çdo metër katror të plotë ose fillestar të hapësirës së përdorur, masa e taksës komunale përcaktohet çdo muaj për m2, përkatësisht:

 1. Për vendosjen një kopsht të mbyllur pranë objektit të hotelerisë në funksion të tij:

- Zona e parë 3,5€/m2

- Zona e dytë €2/m2

 2. Për vendosjen e një kopshti veror krahas objektit hotelierik, në funksion të tij:

- Zona e parë 2,25€/m2

- Zona e dytë 1.5€/m2

Taksa komunale nga pika 2 e këtij numri tarifor ulet me 50% për muajt nga data 01.11. deri më 01.04.

 3. Për shfrytëzimin e hapësirës në sipërfaqe publike për kioskë dhe objekte të tjera të përkohshme të mbyllura:

- Zona e parë 3€/m2

- Zona e dytë 1.5 €/m2

 4. Për vendosjen e objekteve të tjera të luajtshme të lëvizshme, përkatësisht:

a) vitrinë e lirë; raft ekspozues; konservator për akullore etj.

- Zona e parë 3€/m2

- Zona e dytë 1.5€/m2

b) tezg lëvizëse; automat për shitje të cigareve; makinë për shitjen e pijeve freskuese, akulloresh, ëmbëlsirash, gështenjash e kikirikësh dje ngjashëm.; pult për ekspozim dhe shitje të objekteve dekorative, luleve dhe pikturave; objekte për ofrimin e shërbimeve hoteliere ambulante etj.

- Zona e parë 2.5€/m2

- Zona e dytë 1.5€/m2

c) objekte të përkohshme që përdoren për programe argëtimi (parqe argëtimi, cirk, pista karting, akuaparqe, parqe aventure, shesh patinazhi, etj.)

- Zona e parë 0.5€/m2

- Zona e dytë 0€/m2

d) objekte të tjera të përkohshme

- Zona e parë 0.5€/m2

- Zona e parë 0€/m2

II. Për shfrytëzimin e hapësirave në sipërfaqet publike me qëllim të:

 - kryerjes së punëve ndërtimore më poshtë:

- gërmimet, përveç gjatë rrugëve komunale dhe të pa kategorizuara në përdorim të përgjithshëm,

- deponimi i materialeve të ndërtimit dhe të tjera,

- vendosja e konstruksioneve prej druri dhe metali dhe vendosja e automjeteve për kryerjen e punëve ndërtimore, përveç për qëllime të kryerjes së punimeve në rindërtimin e rrugës komunale, punimet që kryhen në bazë të një kontrate të partneritetit publiko-privat të lidhur mes komunës së Tuzit ose shërbimet publike themelues i të cilave është komuna e Tuzit, si dhe për shfrytëzimin e hapësirës publike për instalimin e rampave hyrëse, shkallëve, ashensorëve, platformave ngritëse vertikale dhe platformave të palosshme ngritëse të pjerrëta, për aksesin dhe lëvizjen e personave me lëvizje të kufizuar dhe personave me invaliditet, taksa përcaktohet çdo ditë për m2 sipërfaqe të zënë në vlerën 0.50.

III. Për shfrytëzimin e hapësirës në sipërfaqe publike publike për qëllime promovues paguhet një tarifë mujore, për m2 të sipërfaqes së zënë, në vlerën prej 7,00€.

Taksa komunale sipas këtij numri tarifor paguhet në raport me kohën e përdorimit të hapësirës në sipërfaqet publike.

**Numri tarifor 2**

Për përdorimin e tabelave, bilbordeve dhe reklamave të tjera jashtë objekteve afariste, si dhe në objektet dhe hapësirat publike që i përkasin komunës, paguhet taksë komunale lokale për m2, në varësi të zonës së zhvilluar reklamuese, gjegjësisht kohës së përdorimit, përkatësisht. :

 1. Për përdorimin e paneleve të njëanshme, të dyanshme dhe të trefishta, tabelave dhe reklamave të tjera të ngjashme:

 - prej 5,00 m2 3,00 €/m2 në muaj,

 - prej 5,1 m2 do 10,0 m2 2,75 €/m2 në muaj,

 - prej 10,1 m2 do 20,0 m2 2,50 €/m2 në muaj,

 - prej 20,1 m2 do 30,0 m2 2,00 €/m2 në muaj,

 - prej 30,1 m2 do 50,0 m2 1,75 €/m2 në muaj,

 - mbi 50,1 m2 1.25 €/m2 në muaj.

2. Për panot e ndriçueshme dhe të ndriçuara dhe bilbordet të cilët janë të lidhur në rrjetin e energjisë elektrike të ndriçimit publik, taksa rritet për vend të llampës 5.00€ në muaj.

 3. Për përdorimin e transparenteve reklamuese dhe atyre për ekspozim (rrjetë, pëlhurë gome etj.) mbi rrugët e trafikut, sheshe dhe hapësira të tjera publike, taksa komunale caktohet në shumën prej 1,25 €/m2 në baza mujore.

 4. Për përdorimin e flamujve reklamues (në direkë, shtylla dhe ndërtesa), tarifa komunale përcaktohet në masën 0,75/m2 në baza mujore.

 Tarifa sipas këtij numri tarifor mund të paguhet çdo muaj deri në datën 15 të muajit për muajin paraardhës në shumën prej 1/12 të detyrimit të përcaktuar vjetor ose detyrimit mujor, dhe nëse detyruesi e paguan detyrimin vjetor një herë deri më 25 janar të vitin aktual, ka një zbritje prej 10%.

**Numri tarifor 3**

Për parkimin e automjeteve auto-taksi në vendqëndrimet e taksive, tarifa përcaktohet sipas ekstraktit të licencës së lëshuar në vlerë vjetore prej 20,00€.

Tarifa nga ky numër tarifor paguhet nga personi juridik ose sipërmarrësi që kryen transportin taksi.

Organi i administratës lokale të Komunës së Tuzit, përgjegjës për çështjet e komunikacionit, është i detyruar që një kopje të aktit për miratimin e përdorimit të vendqëndrimeve të taksive t'ia dorëzojë organit përgjegjës për të hyrat publike lokale, për të përcaktuar detyrimin tatimor.

 **A R S Y E T I M**

 **I BAZA LIGJORE**

Baza ligjore për sjelljen e Vendimit mbi tarifat komunale lokale gjendet në dispozitat e Ligjit për Vetëqeverisjen Lokale (Fleta Zyrtare e Malit të Zi 02/18, 34/19, 38/20, 50/22 dhe 84/22). Ligji për tarifat komunale lokale (“Gazeta Zyrtare e Malit të Zi”, numër 18/19) dhe nenit 53 paragrafit 1 pikës 2 dhe 8 të Statutit të Komunës së Tuzit (“Fleta Zyrtare e Malit të Zi” – dispozitat komunale, nr. 24/19, 5/20, 51/22 dhe 55/22).

Neni 2 paragrafi 1 i Ligjit për taksat lokale komunale parasheh që këto taksa rregullohen, futen dhe përcaktohen sipas rregulloreve të organit kompetent të komunës, kryeqytetit, komunës në kuadër të Kryeqytetit dhe qytetit mbretëror, me pëlqimin e Qeverisë së Malit të Zi.

Neni 28 paragrafi 1 pika 2 e Ligjit për Vetëqeverisjen Lokale përcakton se komuna në kuadër të kompetencave të veta rregullon, prezanton dhe përcakton të hyrat e veta në pajtim me ligjin, ndërsa neni 38 paragrafi 1 pika 2 dhe 8 parashohin se kuvendi miraton rregullore dhe akte tjera të përgjithshme, si dhe vendos dhe përcakton tatimet komunale, taksat, kompensimet dhe të hyrat tjera vetjake.

Neni 53 paragrafi 1 pika 2 e Statutit parasheh që kuvendi miraton rregullore dhe akte tjera të përgjithshme, ndërsa pika 8 e po këtij paragrafi parasheh që kuvendi vendos dhe përcakton tatimet komunale, taksat, kompensimet dhe të hyrat tjera vetanake.

 **II ARSYET PËR SJELLJEN E VENDIMIT**

Arsyet për sjelljen e këtij vendimi mbështeten në synimin e komunës së Tuzit që përmes zbritjes së taksave komunale të stimulojë kryerjen e veprimtarive e të gjitha subjekteve dhe të përmirësojë ambientin ekonomik krahas kursimit si të qytetarëve ashtu edhe të ndërmarrësve dhe shoqërive afariste.

**III SQARIMI I INSTITUTEVE BAZIKE LIGJORE**

**Neni 1** rregullon lëndën e rregullimit të vendimit në pajtim me Rregullat Ligjore dhe Teknike për hartimin e rregulloreve në kuptimin se me të njëjtin të futen dhe të përcaktohen taksat lokale komunale në komunën e Tuzit.

**Neni 2** përcakton parimin e barazisë gjinore në termat e përdorur në këtë vendim për personat fizikë të gjinisë mashkullore, në përputhje me nenin 11 të Ligjit për Barazinë Gjinore, i cili përcakton se komuna, kryeqyteti dhe qyteti mbretëror, në kuadër të kompetencave të veta nxisin dhe realizojnë barazinë gjinore, gjegjësisht ndërmarrin masa dhe aktivitete të rëndësishme për arritjen e barazisë gjinore.

 **Neni 3** përcakton se pagesa e taksës lokale komunale bëhet në llogarinë e pagesës së Komunës së Tuzit, në pajtim me rregulloren që rregullon pagesën e të hyrave publike.

**Neni 4** parashikon vendosjen e një takse komunale për sipërfaqet publike për përdorimin: e hapësirave në sipërfaqet publike, me përjashtim të instalimit të linjave nëntokësore dhe mbitokësore dhe të shtyllave të antenave që përdoren për ofrimin e shërbimeve të komunikimit elektronik, duke përfshirë edhe mjetet dhe pajisjet shoqëruese që ndërtohen ose mbindërtohen mbi të njëjtat dhe të cilat mundësojnë funksionimin dhe përdorimin e qëllimshëm të tyre (kabinete prizë, kabinetet e jashtme, boshte, shtylla, armatura, sisteme antenash), nënstacione, kabinete dhe shtylla elektrike, shitje gazetash, librash dhe botimeve të tjera, prodhime të zejeve të vjetra dhe artistike dhe zejtarisë shtëpiake; billborde dhe tabela jashtë objekteve afariste, si dhe në objektet dhe hapësirat publike që i takojnë komunës, përveç rrugëve kryesore dhe rajonale dhe hapësirave për parkimin e mjeteve motorike dhe karrocave, motoçikletave dhe biçikletave, në vende të rregulluara dhe të shënuara.

 **Neni 5** parashikon që taksat lokale komunale vendosen për përdorimin e sipërfaqeve publike që janë në dispozicion të të gjithë përdoruesve në kushte të barabarta (rrugë, sheshe, kalime publike, shkallë publike, ura, nënkalime, mbikalime, vende parkimi, trotuare, ndalesa të transportit publik, etj. tregje, parqe, lëndina, zona rekreative).

 **Neni 6** e definon tatimpaguesin komunal si shfrytëzues të të drejtave, sendeve ose shërbimeve për shfrytëzimin e të cilave është paraparë pagesa e taksës komunale.

 **Neni 7** përcakton se detyrimi tatimor fillon në ditën e fillimit të shfrytëzimit të të drejtave, sendeve dhe shërbimeve për të cilat është paraparë pagesa e taksës komunale dhe paguhet në mënyrën e përcaktuar me vendimin për përcaktimin e detyrimit tatimor.

 **Neni 8** përcakton se shuma, mënyra dhe afatet e pagesës së taksës komunale nga neni 4 i këtij vendimi përcaktohen nga Tarifa për taksën lokale komunale, e cila është pjesë përbërëse e vendimit.

 **Neni 9** parashikon se shuma e kasës lokale komunale neni 4 i këtij vendimi përcaktohet në varësi të sipërfaqes së shfrytëzueshme, kohës së përdorimit dhe zonës në të cilën ofrohen sendet gjegjësisht kryhen shërbimet.

 **Neni 10** parashikon që përcaktimi, mbledhja dhe kontrolli i taksave lokale komunale kryhen nga organi i administratës lokale përgjegjës për çështjet e të ardhurave publike vendore.

 **Neni 11** parashikon se detyrimi tatimor për taksat lokale komunale që ka filluar para datës së hyrjes në fuqi të këtij vendimi paguhet në përputhje me Vendimin për taksat lokale komunale (“Fleta Zyrtare e Malit të Zi – Dispozitat komunale”, numër 46/19). .

 **Neni 12** përcakton se Vendimi për taksat lokale komunale pushon së vlejturi ditën e hyrjes në fuqi të këtij vendimi (“Fleta Zyrtare e Malit të Zi – Dispozitat komunale”, numër 46/19).

 Në nenin 13 përcakton datën e hyrjes në fuqi të këtij vendimi.

**IV EFEKTET FINANCIARE TË ZBATIMIT TË VENDIMIT**

Duke pasur parasysh faktin se vendimi në fjalë zvogëlon shumën e taksave komunale lokale, pritet që zbatimi i të njëjtës të zvogëlojë realizimin e të hyrave vetiake Komunës së Tuzit.

Në bazë të atyre që u thanë deri me tani i propozohet Kuvendit të Komunës së Tuzit që të sjellë Vendimin mbi taksat lokale komunale.